  Туспуктэм: Руслан Нуриахметов Наталия Сильвестрова 0+ 10-тӥ тулыспалэ Ижкарын «Пельняньлэн дунневыл нуналэз» фестиваль улсын мормышкаен но блеснаен чорыганъя «Шудо визнан» чемпионат ортчоз. Ӵошатсконъёс Зодчий Дудин нимо ярдур палась Иж тымет вылын радъяськозы. Со сярысь элькун тӧролэн но кивалтэтлэн пресс-службазы ивортӥз. Вожвылъяськонэ 18 но солэсь трос аресъем чорыганы яратӥсьёс пыриськыны быгато. 14-18 аресъемъёслы анай-атайёссылэн чакламзы улсын яке соосын гожтэм лэзетъя чорыганы яра. Кутэм чорыглэн котькуд граммез понна одӥг балл сётӥське. Тужгес но трос балл люкам чорыгась вормисе потэ. Ужрадэ пыриськон понна фестивальлэн сайтаз гожтӥськыны кулэ. Тодэ вайытом, туэ фестиваль 5-10 тулыспалэ ортчоз. Со улсын семьяослы «Мынам семьяе – мынам узырлыке» фотоконкурс (0+) мынэ ни, 10-тӥ тулыспалэ PelmenRun тол бызьылон (0+) радъяськоз. Тегъёс: Пельняньлэндунневылнуналэз чорыган ӵошатсконъёс Ижкар Удмуртия фестиваль  